ఇంద్రాయి దేవత ఆలయం - ఇంద్రవెల్లి

ఇంద్రాయి దేవత - ఇంద్రవెల్లి 
తెలంగాణ రాష్ట్రం ఆదిలాబాద్  జిల్లా ,ఇంద్రవెల్లి మండల కేంద్రములో ఉంది.ఇంద్రాయి దేవతకు ప్రత్యేక పూజలు నిర్వహిస్తారు.ఇంద్రాయి దేవత పేరు మీదుగా ఇంద్రవెల్లి గా పేరు వచ్చిందని అంటారు.

స్థల పురాణం
ఆదిలాబాద్ జిల్లా ఇంద్రవెల్లి మండల కేంద్రములో   ఉన్న ఇంద్రాయి దేవత  
ఆలయం చాలా పురాతన మైన  దేవాలయం.పూర్వం మెస్రం వంశస్థులు నాగోబా జాతర సందర్భంగా 
గంగా జలం కోసం గోదావరి కి వెళ్ళి  పాదయాత్రగా వస్తున్న క్రమంలో మెస్రం వంశస్థులకు తెలియకుండానే భోజనాలు ఏర్పాటు చేసి పెట్టిందట ఇంద్రాయి.
ఐతే ప్రతి సారి తమకు కనబడకుండా 
భోజనాలు ఎవరు చేసి పెడుతున్నారని సందేహం వచ్చి మాటువేసి కుర్చున్నారట మెస్రం వంశసానికి చెందిన పడియోర్ . అన్నం పెడుతున్న ఇంద్రాయిని  పట్టుకొని ఆమె ముక్కు కోస్తాడట. ఐతే  అంతలోనే ఆశ్చర్యానికి లోనయ్యాన భక్తులు ముక్కకోయబడి ఉన్న ఇంద్రాయి దేవత విగ్రహం బోర్లబోక్కల పడి ఉండటం ను చూసి 
ఆమె ఒక దేవతగా భావించి ఆమెకు పూజలు చేయడం మొదలు పెట్తారట. అప్పటి నుంచి ఈ ఇంద్రాయి దేవతకు వెనుక భాగంలో బోనాలు నైవేద్యం తయారు చేసి అమ్మవారిని ఆరాధిస్తుంటారు మెస్రం వంశస్థులు అని దిని వెనుక దాగి ఉన్న కథ.

విశేషం
ఆదివాసీలు తమ ఆరాధ్య దైవంగా భావించే ఇంద్రాయి దేవతకు నాగోబా జాతరకు విడదీయరాని సంబంధం ఉంది.
ఈ ఇంద్రవెల్లి  గ్రామంలో  కొలువై ఉన్న ఇంద్రాయి దేవతను మెస్రం వంశస్థులు గంగా జలాలతో పాదయాత్ర చేస్తు ఈ ఇంద్రాయి దేవతను 
దర్శించుకొని పూజలు చేయడం ఆనవాయితీ. ఇచ్చట అందరూ సహపంక్తి భోజనాలు చేయడం ఇక్కడి ప్రత్యేకత.

ప్రత్యేక పూజలు
ఇంద్రవెల్లి మండలంలోని కేస్లాపూర్  నుంచి బయలు దేరిన మెస్రం వంశీయులు ఇంద్రాయి దేవత ఆలయానికి చేరుకుని తమతో తెచ్చిన పవిత్ర
గంగా జలాన్ని ఇంద్రాయి దేవతకు ప్రత్యేక పూజలు నిర్వహిస్తారు.  తమ సాంప్రదాయ బద్ధంగా కలశాన్ని  ఏర్పాటు చేసి  మహారాజ్ కొరెంగా యశ్వంత్ రావు,  ఆలయ పూజారి చహకటి సూర్యారావు ఆధ్వర్యంలో  అమ్మవారిని  ప్రత్యేక పూజలు చేసి పిండి వంటలు నైవేద్యం సమర్పించి మొక్కులు తీర్చుకుంటారు.ఈ సందర్భంగా మెస్రం తెగకు చెందిన పురుషులు, మహిళలు కుటుంబ సభ్యులు అందరూ కలిసి సహపంక్తి భోజనాలు చేసి అచటి నుండి కాలినడకన బయలుదేరుతారు.
దేవత కథ
ఆదిలాబాద్ జిల్లా ఇంద్రవెల్లి మండలంలోని పిట్ట బొంగరం గ్రామానికి చెందిన మెస్రం సక్కుబాయి ఇంద్రవెల్లి ఇంద్రాయి దేవత కథలు చాలాౠ చక్కగా పాడటంతో 
ఆకాశవాణి ఆదిలాబాద్ కేంద్రం
వారు ఈమెను వీరి బృందాన్ని ఎంపిక చేసి పాటలు పాడడానికి అవకాశం లభించింది. ఈమె  ఇప్పటి వరకు ఆకాశవాణి లో ఇంద్రాయి దేవత కథ ఆరవ భాగం 11డిసెంబర్ 2024 నా పాడి వినిపించడం జరిగింది.

మూలాలు

వర్గం:ప్రసిద్ధ శైవక్షేత్రాలు
వర్గం:హిందూ దేవాలయాలు
వర్గం:తెలంగాణ జాతరలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:ఆదిలాబాదు జిల్లా దేవాలయాలు
వర్గం:శివాలయాలు
వర్గం:తెలంగాణ పుణ్యక్షేత్రాలు 
వర్గం:తెలంగాణ పర్యాటక ప్రదేశాలు  
వర్గం:ఆదిలాబాదు జిల్లా పుణ్యక్షేత్రాలు 
వర్గం:ఆదిలాబాదు 
వర్గం:ఆదిలాబాదు జిల్లా